Rikunarita-ORG/Wikinium huggingface dataset:
# పీలా గోవింద సత్యనారాయణ

|  |
| --- |
| పీలా గోవింద సత్యనారాయణ |
|

---

ఎమ్మెల్యే
 |
| **అధికారంలో ఉన్న వ్యక్తి** |
| **అధికార ప్రారంభం** 2014 - 2019
 |
| నియోజకవర్గం
 | అనకాపల్లి నియోజకవర్గం
 |
|

---

వ్యక్తిగత వివరాలు
 |

---

 |
| జననం
 | 1968 ఆగష్టు 5 పెందుర్తి, పెందుర్తి మండలం, విశాఖపట్నం జిల్లా, ఆంధ్రప్రదేశ్ రాష్ట్రం, భారతదేశం
 |
| రాజకీయ పార్టీ
 | తెలుగుదేశం పార్టీ
 |
| తల్లిదండ్రులు
 | పీలా మహాలక్ష్మి నాయుడు, కాంతమ్మ
 |
| జీవిత భాగస్వామి
 | విజయలక్ష్మి
 |
| సంతానం
 | ఇద్దరు కుమారులు
 |
| వృత్తి
 | రాజకీయ నాయకుడు
 |

**పీలా గోవింద సత్యనారాయణ** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014లో జరిగిన అసెంబ్లీ ఎన్నికల్లో అనకాపల్లి నియోజకవర్గం నుండి ఎమ్మెల్యేగా గెలిచాడు.

## రాజకీయ జీవితం

పీలా గోవింద సత్యనారాయణ తెలుగుదేశం పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2014లో జరిగిన ఆంధ్రప్రదేశ్ అసెంబ్లీ ఎన్నికల్లో అనకాపల్లి నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి వైఎస్సార్ కాంగ్రెస్ పార్టీ అభ్యర్థి కొణతాల రఘునాథ్ గెలిచి తొలిసారి ఎమ్మెల్యేగా ఎన్నికయ్యాడు. ఆయన 2019లో జరిగిన ఎన్నికల్లో రెండోసారి పోటీ చేసి వైఎస్సార్ కాంగ్రెస్ పార్టీ అభ్యర్థి జి.అమర్నాథ్ చేతిలో ఓడిపోయాడు.

| సంవత్సరం
 | నియోజకవర్గం
 | విజేత పేరు
 | పార్టీ
 | ఓట్లు
 | ప్రత్యర్థి పేరు
 | పార్టీ
 | ఓట్లు
 | మెజారిటీ
 |
| --- | --- | --- | --- | --- | --- | --- | --- | --- |
| 2014
 | అనకాపల్లి
 | పీలా గోవింద సత్యనారాయణ
 | తెలుగుదేశం పార్టీ
 | 79911
 | కొణతాల రఘునాథ్
 | వై.ఎస్.ఆర్. కాంగ్రెస్ పార్టీ
 | 57570
 | 22341
 |
| 2019
 | అనకాపల్లి
 | జి.అమర్నాథ్
 | వై.ఎస్.ఆర్. కాంగ్రెస్ పార్టీ
 | 73207
 | పీలా గోవింద సత్యనారాయణ
 | తెలుగుదేశం పార్టీ
 | 65038
 | 8169
 |

## మూలాలు
# ద్రోణంరాజు సత్యనారాయణ

|  |
| --- |
| ద్రోణంరాజు సత్యనారాయణ |
|

---

ఎంపీ
 |
| **అధికారంలో ఉన్న వ్యక్తి** |
| **అధికార ప్రారంభం** 1977 నుండి 1980
 |
| ముందు
 | పి.వి.జి.రాజు
 |
| తరువాత
 | కె.అప్పలస్వామి
 |
| నియోజకవర్గం
 | విశాఖపట్నం లోక్‌సభ నియోజకవర్గం
 |
|

---

వ్యక్తిగత వివరాలు
 |

---

 |
| జననం
 | 19 డిసెంబర్ 1933 చిన్నముసిడివాడ, పెందుర్తి మండలం, విశాఖపట్నం జిల్లా, ఆంధ్రప్రదేశ్ రాష్ట్రం
 |
| మరణం
 | 2006
 |
| రాజకీయ పార్టీ
 | కాంగ్రెస్ పార్టీ
 |
| జీవిత భాగస్వామి
 | సావిత్రి
 |
| సంతానం
 | ద్రోణంరాజు శ్రీనివాస్
 |
| నివాసం
 | విశాఖపట్నం
 |
| వృత్తి
 | రాజకీయ నాయకుడు
 |

**ద్రోణంరాజు సత్యనారాయణ** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఒకసారి విశాఖపట్నం లోక్‌సభకు, రెండుసార్లు రాజ్యసభకు, ఒకసారి పెందుర్తి అసెంబ్లీ సభ్యునిగా, జిల్లా పరిషత్ చైర్మన్‌గా వివిధ హోదాల్లో పనిచేశాడు.

## జననం, విద్యాభాస్యం

ద్రోణంరాజు సత్యనారాయణ 1933 డిసెంబరు 19లో ఆంధ్రప్రదేశ్ రాష్ట్రం, విశాఖపట్నం జిల్లా, పెందుర్తి మండలం, చిన్నముసిడివాడ గ్రామంలో జన్మించాడు. ఆయన విజయనగరం మహారాజా కాలేజీ నుండి డిగ్రీ పూర్తి చేశాడు.

## రాజకీయ జీవితం

ద్రోణంరాజు సత్యనారాయణ కాంగ్రెస్ పార్టీ ద్వారా రాజకీయాల్లోకి వచ్చి 1952 నుండి 1970 వరకు చిన్నముసిడివాడ సర్పంచ్‌గా రాజకీయ జీవితం ప్రారంభించాడు. ఆయన 1977లో జరిగిన పార్లమెంట్ ఎన్నికల్లో విశాఖపట్నం లోక్‌సభ నియోజకవర్గం నుండి పోటీ చేసి ఎంపీగా గెలిచాడు. ద్రోణంరాజు సత్యనారాయణ విశాఖ అర్బన్‌ డెవలప్‌మెంట్‌ అథారిటీ (వుడా) ఆవిర్భావం తర్వాత తొలి చైర్మన్‌గా 1979లో నియమితులయ్యాడు. సత్యనారాయణ 1980లో పెందుర్తి నియోజకవర్గంకు జరిగిన ఉప ఎన్నికలో కాంగ్రెస్ తరపున నుండి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికై, 1983లో జరిగిన ఎన్నికల్లో ఓడిపోయాడు.

ద్రోణంరాజు సత్యనారాయణ తరువాత విశాఖపట్నం జిల్లా, పరిషత్ చైర్మన్‌గా, 1988లో రాజ్యసభకు తొలిసారి, తిరిగి 1993లో రెండోసారి రాజ్యసభకు ఎన్నికయ్యాడు. ఆయన రాజకీయాల్లోనే కాకుండా విశాఖ జిల్లా, రాష్ట్ర గ్రామోద్యోగుల సంఘం నేతగా మంచి గుర్తింపునందుకున్నాడు.

## మూలాలు

## బయటి లింకులు

* "I News లో ద్రోణంరాజు సత్యనారాయణ పై ప్రసారమైన కధనం".
# భీశెట్టి వెంకట సత్యవతి

|  |
| --- |
| భీశెట్టి వెంకట సత్యవతి |
|  **పదవీ కాలం** 23 మే 2019 – ప్రస్తుతం
 |
| ముందు
 | ముత్తంసెట్టి శ్రీనివాసరావు
 |
| నియోజకవర్గం
 | అనకాపల్లి
 |
|

---

వ్యక్తిగత వివరాలు
 |

---

 |
| జననం
 |  (1966-04-28) 1966 ఏప్రిల్ 28 ఎస్.రాయవరం
 |
| రాజకీయ పార్టీ
 | వైఎస్సార్ కాంగ్రెస్ పార్టీ
 |
| తల్లిదండ్రులు
 | జగన్నాధరావు , దేముళ్ళమ్మ
 |
| జీవిత భాగస్వామి
 | డాక్టర్‌ కాండ్రేగుల విష్ణుమూర్తి
 |
| సంతానం
 | డా.యశ్వంత్‌ , డా.పావని
 |
| నివాసం
 | అనకాపల్లి
 |
| పూర్వ విద్యార్థి
 | ఆంధ్ర మెడికల్ కాలేజీ , విశాఖపట్నం
 |
| వృత్తి
 | వైద్యురాలు, రాజకీయ నాయకురాలు
 |

**భీశెట్టి వెంకట సత్యవతి** (కాండ్రేగుల సత్యవతి) ఆంధ్రప్రదేశ్ రాష్ట్రానికి చెందిన వైద్యురాలు, రాజకీయ నాయకురాలు. ఆమె 2019లో జరిగిన పార్లమెంట్ ఎన్నికల్లో అనకాపల్లి నుండి ఎంపీగా గెలిచింది.

## జననం, విద్యాభాస్యం

భీశెట్టి వెంకట సత్యవతి 1966 ఏప్రిల్ 28న విశాఖపట్నం జిల్లా, యస్. రాయవరంలో జగన్నాధరావు, దేముళ్ళమ్మ దంపతులకు జన్మించింది. ఆమె విశాఖపట్నం లోని ఆంధ్ర మెడికల్ కాలేజీ నుండి ఎంబీబీఎస్ (గైనకాలజిస్ట్‌) పూర్తి చేసింది.

## రాజకీయ జీవితం

భీశెట్టి వెంకట సత్యవతి 2019 జనవరిలో వైఎస్సార్ కాంగ్రెస్ పార్టీలో చేరింది. ఆమె 2019లో జరిగిన పార్లమెంట్ ఎన్నికల్లో వైఎస్సార్‌సీపీ అభ్యర్థిగా అనకాపల్లి నుండి పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి అడారి ఆనంద్ పై 89192 ఓట్ల మెజారిటీతో గెలిచి తొలిసారిగా ఎంపీగా పార్లమెంట్ కు ఎన్నికయింది. ఆమె ప్రస్తుతం పార్లమెంట్ లో బొగ్గు గనుల శాఖ స్టాండింగ్ కమిటీ సభ్యురాలిగా, కేంద్ర విదేశాంగ శాఖ కాన్సల్టేటివ్ కమిటీ సభ్యురాలిగా ఉంది.

## మూలాలు
# కాంకోర్డియా మెరెల్

| కాంకోర్డియా మెరెల్ |
| --- |
|  |
| జననం | 1885 సెప్టెంబర్ 10 విశాఖపట్నం, ఆంధ్రప్రదేశ్ , భారతదేశం |
| మరణం | 1962 మే 18 లండన్, ఇంగ్లాండ్, |
| వృత్తి | నటి మోడల్ |
| క్రియాశీలక సంవత్సరాలు | 1909–1956 |
| పిల్లలు | 3 |

**కాంకోర్డియా మెర్రెల్** (జననం **మేరీ ఫిల్లిస్ జోన్ లోగాన్** ; 1885 సెప్టెంబరు 10 – 1962 మే 18) ఆంగ్ల సినిమా నటి. ఈమె చాలా సినిమాలలో మూగ పాత్రలలో నటించింది. ఈమె ఆంధ్రప్రదేశ్లోని విశాఖపట్నంలో జన్మించింది. రచయితగా పలు రచనలను రచించింది.

## జీవిత చరిత్ర

ఆమె భారతదేశంలోని ఆంధ్రప్రదేశ్‌లోని విశాఖపట్నంలో 1885లో జన్మించింది. ఈమె విద్య అంతా విశాఖపట్నంలోనే గడిచింది. ఉపాధ్యాయులు ఈమెకు సహకరించేవారు. 1891లో ఈమె తల్లికి అనారోగ్యం కారణంగా ఇంగ్లాండ్ దేశానికి వెళ్లారు. ఈమె తల్లితండ్రులు ఈమె చిన్నతనంలోనే విడాకులు తీసుకున్నారు. ఈమె పుట్టింది ఆంధ్రప్రదేశ్లో అయినా పెరిగింది మాత్రం ఇంగ్లాండ్లో. ఈమె తండ్రి ఈమెను గారాబం చేసేవాడు. ఈమె తల్లిదండ్రులు చిన్నప్పుడే విడాకులు తీసుకోవడంతో తండ్రి వద్ద పెరిగింది. ఈమెకు తల్లి స్పర్శ లేదు.

1909 లో కాంకోర్డియా మెరెల్,
ఆమె యవ్వనంలో, ఆమె ఫోటోగ్రాఫర్ 1910లో మోర్టన్ ను వివాహం చేసుకుంది. 1913లో ఈమె సినీ రంగంలోకి ప్రవేశించింది. ప్రముఖ ఆంగ్ల నటుడు కావెండిష్ మోర్టన్ సరసన నటించింది. ఈమె నటించిన సినిమాలు లండన్‌లోని లిటిల్ థియేటర్‌లో విడుదల అయ్యేవి . ఈమెఎ స్మార్ట్ సెట్ (1919), జోన్ ఇన్ *ది లాస్ట్ కార్డ్* (1917), మార్గరెట్ ఇన్ *ఏవ్ మారియా* (1918) మిసెస్ ఫ్లీటర్ ఇన్ *మై స్వీట్‌హార్ట్* (1918) లాంటి సినిమాలలో నటించింది.

ఆమె 1920 నుంచి రచనలను రచించడం ప్రారంభించింది. 1956 లో చివరిగా ఆమె రచించింది. ఆమె రచనలు నాలుగు భాషల్లోకి అనువదించబడ్డాయి.

ఈమె వీలునామాలో నేను మరణించిన తర్వాత ఆస్తి మొత్తం పేదలకు చెందుతుంది అని రాసి ఉంది.

## రచనలు

* *జాన్ గ్రేషమ్స్ గర్ల్*, లండన్ హోడర్ & స్టౌటన్, 1926
* *లవ్స్ హజార్డ్*, లండన్ హోడర్ & స్టౌటన్, 1934
* *ది సావేజ్*, లండన్ హోడర్ స్టౌటన్, 1931
* *ఇద్దరు పురుషులు సాలీ*, లండన్ : హోడర్ స్టౌటన్, 1926
* *ద మాన్ వితౌట్ మెర్సీ*, లండన్ హోడర్ & స్టౌటన్, 1929
* *జూలియా తన అవకాశాన్ని, లండన్ తీసుకుంటుంది* సెల్విన్ & బ్లౌంట్, 1920
* *ది మిరాకిల్ మర్చంట్*, లండన్ హోడర్ & స్టౌటన్, 1928
* *సాలీ అమాంగ్ ది స్టార్స్*, లండన్ హోడర్ స్టౌటన్, 1930
* *ది అన్‌కాంకరబుల్ గర్ల్*, లండన్ హోడర్ & స్టౌటన్, 1927
* *ఆశ్చర్యకరమైన వివాహం*, లండన్ : హోడర్ స్టౌటన్, 1932
* *ది ఫ్యాన్షావే ఫ్యామిలీ*, లండన్ : హోడర్ & స్టౌటన్,1925
* *ది క్యాడ్స్ పార్టీ*, లండన్ హోల్డర్ స్టౌటన్, 1931
* *ది హౌస్ ఆఫ్ ఎస్టర్డే*, లండన్ హోడర్ & స్టౌటన్, [1932]
* *జాక్వెలిన్ , లవ్*, లండన్ హోడర్ & స్టౌటన్, [1925]
* *లవ్ ఇన్ ఫెటర్స్*, లండన్ హోడర్ & స్టౌటన్, 1925
* *ది షాడో ఆఫ్ రెడ్ మాసన్*, లండన్ హోడర్ & స్టౌటన్, 1930
* *ది మ్యారేజ్ ఆఫ్ అన్నే*, లండన్ : హోడర్ స్టౌటన్, 1927
* *ర్యాగ్డ్ రాబిన్*, లండన్ హోడర్ & స్టౌటన్, 1925
* *ఏడవ మిస్ బ్రౌన్*, లండన్ హోడర్ స్టౌటన్, 1927

## మూలాలు
# మళ్ళ జ్యోతిర్మయి

| జ్యోతిర్మయి మళ్ళ |
| --- |
| జ్యోతిర్మయి మళ్ళమళ్ళ జ్యోతిర్మయి గజల్ గాయని, చిత్రకారిణి |
| జననం | 1965 విశాఖపట్నం |
| ప్రసిద్ధి | కార్టూనిస్ట్, చిత్రకారిణి |
| పిల్లలు | ఇద్దరు కుమారులు |

**జ్యోతిర్మయి మళ్ళ** తొలి తెలుగు మహిళా గజల్ గాయకురాలు, రచయిత, కార్టూనిస్ట్.

## జీవిత విశేషాలు

*జ్యోతిర్మయి మళ్ళ'* 1965లో విశాఖపట్నంలో జగన్నాథం, లక్ష్మీకాంతం దంపతులకు జన్మించారు. బీఎస్సీ గణితం, ఎంఏ (హిందీ) ల్లో ఉత్తీర్ణులయ్యారు. గృహిణిగానే జీవితం గడుపుతున్నా, చెన్నైలో ఆకాశవాణి లలిత గీతాలకు బీ-గ్రేడ్ కళాకారిణిగా పనిచేసారు. మంగళంపల్లి బాలమురళీ కృష్ణ, ఎం.ఎస్‌. విశ్వనాథన్‌, వైద్యనాథన్‌ వంటి సంగీత విద్వాంసుల సారథ్యంలో తమిళ, తెలుగు లలిత గీతాలు ఆలపించారు. విశాఖలోని కళాభారతి ఆడిటోరియంలో 2012లో మొదటిసారి గజల్‌ కచేరీ చేశారు. అమెరికాలోని జోహాన్స్ బర్గ్ నగరంలో ఇండికేర్స్ సంస్థ ఆధ్వర్యంలో కూడా గజల్‌ నేపథ్యంగా కచేరీ చేసారు. 2014లో మచిలీపట్నం ఆంధ్ర సారస్వత సమితి వారు జ్యోతిర్మయికి ఉగాది పురస్కారం అందించి సత్కరించారు. 2015లో కళాభారతి ఆడిటోరియం వేదికగా 'జ్యోతిర్మయి తెలుగు గజల్‌ అకాడమి' ఏర్పాటు చేశారు.
ఆంధ్రప్రదేశ్ ప్రభుత్వ ఉగాది పురస్కారం-2026 అందుకోబోతున్నారు.

## పుస్తకాలు

* తవ్వకాలు (ఓ గజల్ గాయని బాల్యం)
* చూపు ఎంత అలిసిందో...(గజళ్ళు),(2025)

## మూలాలు
# నందివాడ రత్నశ్రీ

నందివాడ రత్నశ్రీ
**నందివాడ రత్నశ్రీ** అంతరిక్ష విజ్ఞాన రంగంలో పరిశోధకురాలు, నెహ్రూ ప్లానిటోరియం (ఢిల్లీ) డైరక్టరు.

## జీవిత విశేషాలు

ఆమె 1963 లో ఆంధ్రప్రదేశ్ రాష్ట్రంలోని విశాఖపట్నం పట్టణంలో జన్మించారు. తండ్రి నందివాడ భీమారావు అకౌంట్ జనరల్ గా పనిచేసేవారు. తల్లి శ్యామల. తండ్రి ఉద్యోగరీత్యా తరచు బదిలీలు కావడంతో ఈమె ప్రాథమిక విద్య ఆంధ్రప్రదేశ్, ఒడిషా, ఉత్తరప్రదేశ్ రాష్ట్రాలలో జరిగింది. హైదరాబాద్ తరలి వచ్చినపుడు కోఠి మహిళా కళాశాలలో డిగ్రీ చేసారు. ఈమె సెంట్రల్ విశ్వవిద్యాలయంలో ఎం.ఎస్సీ చదివారు. అనంతరం ముంబై విశ్వవిద్యాలయం నుండి పి.హెచ్.డి చేసారు.

బాల్యం నుండి వారి అన్నయ్య ఎప్పుడు మాట్లాడినా ఆకాశం, నక్షత్రాలు, గ్రహాలు గూర్చి అనేక వివరాలు, విశేషాలు పూసగుచ్చినట్లు చెప్పడాంతో రత్నశ్రీకి అంతరిక్ష విజ్ఞానం, భౌతిక శాస్త్రంపై ఆసక్తి పెరిగింది. కాలక్రమంలో వీటికి సంబంధించిన పుస్తకాలను చదివేవారు. తీరిక వేళల్లో గ్రంథాలయం నుండి పుస్తకాలను తెచ్చుకును చదివేవారు.

హైదరాబాదులో ఆమె బి.ఎస్.సి చదివేటప్పుడు అక్కడి భౌతికశాస్త్ర ఆచార్యుల వల్ల ఆమెకు అంతరిక్ష శాస్త్రంపై పట్టు పెరిగింది. ఈ రంగంలోని పరిశోధనలు చేయాలన్న పట్టుదల కూడా ఏర్పడడంతో ఎం.ఎస్.సిలో కూడా భౌతికశాస్త్ర అంశాన్ని ఎంచుకున్నారు. ఆమెకు హైదరాబాదులోని పలు సంస్థల్లో అవకాశాలు అందువచ్చినప్పటికీ, మరింత మెరుగైన సదుపాయాలు ఉన్న ముంబై లోని "టాటా ఇనిస్టిట్యూట్ ఆఫ్ ఫండమెంటల్ రీసెర్చ్" నే ఎంచుకున్నారు.
1986లో అరవై సంవత్సరాలకు ఒకసారి దర్శనమిచ్చే హేలీ తోకచుక్కను చూడగలగడం, ఎం.ఎస్.సి విద్యార్థిగా ఉన్న సమయంలో స్టడీ టూర్ లో భాగంగా హైదరాబాద్ సమీపంలో రంగాపురంలోని నిజామియా అబ్జర్వేటరీని సందర్శించడం వంటి అవకాశాలు కూడా ఆమెలోని ఆక్షాంక్షను ద్విగుణీకృతం చేసాయి. ఆమెకు ఆమె తల్లిదండ్రులు ప్రోత్సహించారు.

## ఉద్యోగ జీవితం

పి.హెచ్.డి చేసిన అనంతరం ఆమెకు బెంగళూరులో ఉద్యోగ అవకాశం లభించింది. ఆ సమయంలో ఆమె భర్త ప్యాట్రిక్ దాస్ గుప్తా ఢిల్లీ విశ్వవిద్యాలయంలో పనిచేస్తుండేవాడు. అందువల్ల ఆమె చేస్తున్న ఉద్యోగానికి రాజీనామా చేసి ఢిల్లీ చేరుకున్నారు. మొదట్లో ఆమె ఎడ్యుకేటర్ గా చిన్నపాటి ఉద్యోగం చేసింది. అనతికాలంలోనే అంతకు పూర్వం డైరక్టరు పదవీ విరమణ చేయడంటో, ఈమె ప్రతిభా శక్తీ గుర్తించిన ప్లానిటోరియం కమిటీ సభ్యులు ఈమెను డైరక్టరుగా నియమించారు.

ప్లానిటోరియం డైరక్టరుగా ఆమె ప్లానిటోరియం కార్యక్రమాలను ఎంతగానో అభివృద్ధి చేయడానికి అవిరళ కృషిచేసారు. ఆమె ప్లానిటోరియం ప్రదర్శనలో వినూత్న మార్పులను కూడా ప్రవేశపెట్టడం వలన సందర్శకులు అధిక సంఖ్యలో సందర్శించేవారు.

## మూలాలు

## ఇతర లింకులు
# సెరిన్ జార్జ్

| సెరిన్ జార్జ్ |
| --- |
|  |
| జననం | విశాఖపట్నం, ఆంధ్రప్రదేశ్, భారతదేశం |
| జాతీయత | భారతీయురాలు |
| వృత్తి | ఫోటోగ్రాఫర్, మోడల్ |
| పేరుపడ్డది | ఫ్యాషన్ ఫోటోగ్రఫీ, మోడలింగ్ |

**సెరిన్ జార్జ్**, ఆంధ్రప్రదేశ్ కు చెందిన ఫ్రీలాన్స్ ఫ్యాషన్ ఫోటోగ్రాఫర్, మోడల్. ఉజిఎల్లె పేరుతో ఆన్‌లైన్ దుస్తులు, ఉపకరణాల వ్యాపారాన్ని నడుపుతోంది.

## జననం, చదువు

సెరిన్ జార్జ్ ఆంధ్రప్రదేశ్ లోని విశాఖపట్నంలో జన్మించింది. కేరళలోని కొట్టాయంలో పాఠశాల విద్యను, అమల్ జ్యోతి కళాశాలలో ఇంజనీరింగ్ విద్యను పూర్తిచేసింది. కంప్యూటర్ సైన్స్ లో బిటెక్ డిగ్రీ పట్టా పొందింది.

## వృత్తిరంగం

మోడలింగ్ కు రాకముందు హ్యూలెట్ ప్యాకర్డ్ లో పనిచేసింది. 2007లో కొచ్చిలోని దక్షిణ నావల్ కమాండ్ లో జరిగిన పోటీలో నేవీ క్వీన్ టైటిల్ గెలుచుకుంది. ఫోటోగ్రాఫర్ అబ్రిడ్ షైన్‌తో కలిసి అనేక ఫోటోషూట్ లలో పనిచేసింది. వైల్డ్‌క్రాఫ్ట్, బిగ్ బజార్, బ్రాండ్ ఫ్యాక్టరీ, మైంట్రా, ముథూట్, సిస్కో, పార్క్ హోటళ్ళతోపాటు వివిధ కంపెనీల బ్రాండ్లకు ప్రచారకర్తగా పనిచేసింది. సెరిన్ కూడా ఫిట్నెస్ ఔత్సాహికురాలు.

## మూలాలు
# ఛాయాగ్రాహకుడు

మండలాధ్యక్షులు ప్రమాణ స్వీకారోత్సవంలో భాగంగా ర్యాలీగా వస్తున్న సమూహాన్ని ఫోటో తీస్తున్న సందర్బం
**ఛాయాగ్రాహకుడి**ని ఇంగ్లీషులో ఫోటోగ్రాఫర్ అంటారు. **ఫోటోగ్రాఫర్** అనే పదం గ్రీకు భాష నుండి ఉద్భవించింది. ఫోటోగ్రాఫ్స్ అనగా గ్రీకు అర్ధం కాంతితో చిత్రాలను గీయడం లేక వ్రాయడం లేక చిత్రించడం. కెమెరా ద్వారా చిత్రాలను చిత్రించే వ్యక్తిని ఫోటోగ్రాఫర్ అంటారు. వృతి పరంగా ధనం సంపాదించడానికి కొందరు ఈ పనిని ఎన్నుకుంటారు. కొంతమంది ఔత్సాహిక చాయా గ్రాహకులు తమ బంధువుల కోసం, స్నేహితుల కోసం కొంత సమయం ఈ పనిని చేపడతాడు. ఒక వ్యక్తి తన ఆనందం కోసం తనను తాను కెమెరాలో బంధించుకోవడం లేక తాను చూస్తున్న వాటిలో మళ్ళీ మళ్ళీ చూడాలనుకున్న కొన్ని ప్రదేశాలను కెమెరాలో బంధించడం చేస్తుంటాడు. మరికొందరు ఆధారాల కోసం కొన్ని చిత్రాలను బంధిస్తుంటారు. వార్తాపత్రికలకు వార్తలను చేరవేసే విలేకరులు తమ వృతిలో భాగంగా కొన్ని చిత్రాలను బంధిస్తుంటారు.ఈరోజుల్లో ఫోటోగ్రాఫర్ కి ఒక ముఖ్య స్థానం ఉంది. పుట్టినరోజు పండుగ కార్యక్రమాలకు, పెళ్ళి వేడుకలకు, వార్షికోత్సవాలకు ఇతని పాత్ర సాధారణమైనది.

## ఓర్పు

ఫోటోగ్రాఫర్ కి చాలా ఓర్పు ఉండాలి. ఒకే చిత్రాన్ని పలుమార్లు తీయవలసి ఉంటుంది. చిత్రం తీయవలసిన సమయం వచ్చే వరకు ఓపికగా కనిపెట్టుకొనవలసి ఉంటుంది.

## నేర్పు

ఫోటో గ్రాఫర్ కి ఓర్పుతో పాటు నైపుణ్యం కావలసి ఉంటుంది. కెమెరా పట్టుకోవలసిన తీరుకాని దాని ఉపయోగాలు కాని ఎప్పటికప్పుడు వచ్చే కొత్త కెమెరాలతో నేర్చుకొని ఫోటోలు తీయవలసి ఉంటుంది.

## భారతీయ ఫోటోగ్రాఫర్లు

* రతికా రామస్వామి
* తమ్మా శ్రీనివాసరెడ్డి
* రిచా మహేశ్వరి

## ఇవి కూడా చూడండి

* ఫోటోగ్రఫి
* కెమెరా
* చిత్రాలయం

## మూలాలు

## చిత్ర మాలిక

* 2012 IAAF ప్రపంచ ఇండోర్ ఛాంపియన్‌షిప్‌లలో ఫోటోగ్రాఫర్స్ సమూహం
* ట్రిబెకా ఫిల్మ్ ఫెస్టివల్‌లో ఛాయాచిత్రకారులు

## వెలుపలి లంకెలు
# సారిక ప్రసాద్

సారిక ప్రసాద్|  |
| వ్యక్తిగత సమాచారం |
| పూర్తి పేరు | సారిక హరి ప్రసాద్ |
| పుట్టిన తేదీ |  (1959-11-07) 1959 నవంబరు 7 విశాఖపట్నం, భారతదేశం |
| అంపైరుగా  |
| అంపైరింగు చేసిన వన్‌డేలు | 12 (2012–2018) |
| అంపైరింగు చేసిన టి20Is | 29 (2008–2016) |
|  |
| మూలం: Cricinfo,  25 September 2019 |

**సారిక శివ ప్రసాద్** (జననం 1959, నవంబరు 7) భారతీయ క్రికెట్ అంపైర్. సింగపూర్‌లో ఉన్నాడు.

## జననం

ప్రసాద్ 1959, నవంబరు 7న విశాఖపట్నంలో జన్మించాడు.

## క్రికెట్ రంగం

2009 మహిళల క్రికెట్ ప్రపంచ కప్‌లో 3వ ప్లేస్ ప్లేఆఫ్ మ్యాచ్‌తో సహా ఐదు మ్యాచ్‌లకు న్యాయనిర్ణేతగా వ్యవహరించాడు.

2022 జనవరిలో, వెస్టిండీస్‌లో జరిగే 2022 ఐసీసీ అండర్-19 క్రికెట్ ప్రపంచ కప్‌కు ఆన్-ఫీల్డ్ అంపైర్‌లలో ఒకరిగా ఎంపికయ్యాడు.

## మూలాలు

## బాహ్య లింకులు

* సారిక ప్రసాద్ at ESPNcricinfo
# చార్లెస్ థామ్సన్

చార్లెస్ థామ్సన్| వ్యక్తిగత సమాచారం |
| --- |
| పూర్తి పేరు | చార్లెస్ డేవిడ్ థామ్సన్ |
| పుట్టిన తేదీ |  (1969-09-07) 1969 సెప్టెంబరు 7 విశాఖపట్నం, ఆంధ్రప్రదేశ్, భారతదేశం |
| బ్యాటింగు | కుడిచేతి వాటం |
| బౌలింగు | కుడిచేతి ఆఫ్ స్పిన్ |
| దేశీయ జట్టు సమాచారం
 |
| Years | Team |
| 1993-94 to 2003-04 | Services |
|  |
| కెరీర్ గణాంకాలు |
|

| పోటీ | First-class | List A |
| --- | --- | --- |
| మ్యాచ్‌లు | 34 | 23 |
| చేసిన పరుగులు | 1249 | 273 |
| బ్యాటింగు సగటు | 25.48 | 13.65 |
| 100లు/50లు | 1/5 | 0/2 |
| అత్యధిక స్కోరు | 130 | 61\* |
| వేసిన బంతులు | 1404 | 444 |
| వికెట్లు | 12 | 10 |
| బౌలింగు సగటు | 65.91 | 39.20 |
| ఒక ఇన్నింగ్సులో 5 వికెట్లు | 0 | 0 |
| ఒక మ్యాచ్‌లో 10 వికెట్లు | 0 | n/a |
| అత్యుత్తమ బౌలింగు | 3/60 | 3/59 |
| క్యాచ్‌లు/స్టంపింగులు | 14/– | 8/– |

 |
|  |
| మూలం: Cricinfo, 2021 1 March |

**చార్లెస్ డేవిడ్ థామ్సన్** (జననం 1969, సెప్టెంబరు 7) భారతీయ మాజీ క్రికెటర్, కోచ్. భారత సర్వీసెస్ జట్టు తరపున 1993 నుండి 2003 వరకు ఫస్ట్-క్లాస్ క్రికెట్ ఆడాడు.

## క్రికెట్ రంగం

థామ్సన్ ఇండియన్ నేవీలో పనిచేస్తున్నప్పుడు సర్వీసెస్ తరపున ఆడాడు. మిడిల్ ఆర్డర్ బ్యాట్స్‌మన్ గా, అప్పుడప్పుడు ఆఫ్ స్పిన్ బౌలర్ గా రాణించాడు. 2002–03లో రంజీ ట్రోఫీలో సౌరాష్ట్రపై 130 పరుగులతో తన ఏకైక సెంచరీ సాధించాడు. 1998–99లో జమ్మూ, కాశ్మీర్‌పై సర్వీసెస్ విజయంలో లిస్ట్ ఎ క్రికెట్‌లో అత్యధిక స్కోరు 61 నాటౌట్ చేశాడు.

2013లో నౌకాదళాన్ని విడిచిపెట్టిన తర్వాత, థామ్సన్ ఆంధ్రప్రదేశ్‌లో క్రికెట్‌కు కోచింగ్ ఇవ్వడం ప్రారంభించాడు. ఇప్పుడు ఆంధ్రా క్రికెట్ జట్టుకు చీఫ్ కోచ్ గా ఉన్నాడు.

## మూలాలు

## బాహ్య లింకులు

* చార్లెస్ థామ్సన్ at ESPNcricinfo
# కె. అప్పలరాజు

కె. అప్పలరాజు| వ్యక్తిగత సమాచారం |
| --- |
| పూర్తిపేరు |
కొసురు అప్పలరాజు |
| జనన ప్రదేశం |
విశాఖపట్నం, ఆంధ్రప్రదేశ్ |
| ఆడే స్థానం |
Forward |
| సీనియర్ కెరీర్\* |
| సంవత్సరాలు | **జట్టు** | **Apps†** | **(Gls)†** |
|  |
Bengal Nagpur Railway |  |  |
| జాతీయ జట్టు |
|  |
India |  |  |
|
Honours

|  |
| --- |
|  |
| Men's football
 |
| Representing  భారతదేశం |
| AFC Asian Cup
 |
| **Runner-up** | 1964 Israel | Team
 |

 |
| * Senior club appearances and goals counted for the domestic league only.

† Appearances (Goals). |

**కె. అప్పలరాజు** భారతీయ ఫుట్‌బాల్ ఆటగాడు.

## క్రీడారంగం

1964 ఏ.ఎఫ్.సి. ఆసియా కప్‌లో రన్నరప్‌గా నిలిచిన భారత జట్టులో సభ్యుడిగా ఉన్నాడు. 1964 ఆసియా కప్‌లో దక్షిణ కొరియాపై 2-0 తేడాతో ఒక గోల్ చేశాడు. 1964 సమ్మర్ ఒలింపిక్స్ ఫుట్‌బాల్ టోర్నమెంట్ క్వాలిఫికేషన్‌లో శ్రీలంకపై 5-3 తేడాతో హ్యాట్రిక్ సాధించాడు.

## గౌరవాలు

**భారతదేశం ఏ.ఎఫ్.సి. ఆసియా కప్ రన్నరప్: 1964

**వ్యక్తిగతం కలకత్తా ఫుట్‌బాల్ లీగ్ టాప్ స్కోరర్: 1959 (24 గోల్స్‌తో)

## మూలాలు
# పూడిపెద్ది వెంకటరమణయ్య

| పూడిపెద్ది వెంకటరమణయ్య |
| --- |
| జననం | 1893 (1893) విశాఖపట్నం |
| మరణం | 1937 (aged 43–44) రాజాం |
| పేరుపడ్డది | రచయిత |
| Notable work | పూలమాల, పూడిపెద్ది వారి కథలు |
| తల్లిదండ్రులు | బుచ్చయ్య, సూరమ్మ |

**పూడిపెద్ది వెంకటరమణయ్య** తొలితరం కథారచయిత. ఇతడు 1893లో విశాఖపట్నంలో బుచ్చయ్య, సూరమ్మ దంపతులకు జన్మించాడు. ఇతని విద్యాభ్యాసం విశాఖపట్నంలోనే జరిగింది. ఇతడు ఇంటర్మీడియట్ వరకు చదువుకున్నాడు. ఇతడు ఎక్కువ కాలం శ్రీకాకళం జిల్లా రాజాంలో నివసించి 1937లో అక్కడే మరణించాడు. ఇతడు విశాఖపట్నంలోని కవితా సమితిలో ముఖ్యమైన సభ్యుడు. ఇతడు సుమారు 300 కథలను రచించాడు. కేవలం కథలను ప్రచురించడానికి ఇతడు పూలగుత్తి అనే పత్రికను నడిపాడు. ఇతని కథలు, పద్యాలు, గేయాలు, వ్యాసాలు పూలగుత్తితో పాటు భారతి, ఆంధ్రపత్రిక, ప్రబుద్ధాంధ్ర, ఆనందవాణి, వినోదిని, గృహలక్ష్మి, విజయ, పుస్తకం, జయలక్ష్మి మొదలైన పత్రికలలో ప్రచురింపబడ్డాయి.

## రచనలు

* పూలమాల
* ముత్యాలు
* సుందరరామచరిత్రము
* పూడిపెద్ది వారి కథలు

### కథల జాబితా

కథానిలయంలో లభ్యమౌతున్న పూడిపెద్ది వెంకటరమణయ్య కథల జాబితా:

* అంతేచాలు
* అక్కమ్మ అక్కసు
* అతడి ధోరణి
* అనాగతం
* అన్నవాకుపిట్ట
* అమ్మమ్మతల్లి
* అరణ్యరోదనం
* అలుక
* అసౌభాగ్యం చీర నేసిన శిల్పిది
* ఆరూఢ పతితుడు
* ఇద్దరు పెళ్లాల ముద్దుల మగడు
* ఉగాది బాలు
* ఉగ్గుగిన్నె
* ఉరుమని పిడుగు
* ఎవరికెవరూ?
* ఏమిటనడం
* కడవెలుగు
* కథలు
* కనబడదూ ఆ నీటి చుక్క
* కల నిజమవుతుందా
* కుబేరపుష్పకం
* కృష్ణదైవం
* క్షవర కల్యాణం
* గోరచిలుక
* చంద్రంపేట
* జాగ్రత జాగ్రత
* టాయిలెట్
* తట్ట తప్పు
* తలతక్కువా తమాసెక్కువా
* తిరిగిచూస్తే తిరుమణి తోడు
* తుపానులో తృణం
* తెర
* దాసరి పదం
* ధాంక్యూ
* నను మరువకు
* నాయనగారు
* నీబిచ్చానికో దండం...
* నూత్న దాంపత్యం
* నెల్లిపాప
* పట్టెడన్నం
* పతివ్రతామహాత్మ్యం
* పాకానబడ్డ భావగీతి
* పేరంటం
* ప్రేమసూత్రం
* బహిరంగము
* బహుమానము
* బాల
* బొట్టుపెట్టి
* బొల్లిమాట మాత్రం నిజం
* భరత వాక్యం
* భాగస్వాములు
* మా చిన్నపిల్ల
* మామేనబావ
* మాయబజారు
* మూగకత
* మూగకతలు
* మూడు ముక్కలు
* రుమాలు
* రెండూ రెండూ నాలుగు
* వలపుతో ఆటకాదు
* విడవనంటాడు పూర్తిగా పోతేగాని
* శుకాలాపము
* శృంగారం
* శ్రీరాములు
* సంసారి ముదిరి సన్యాసి
* సున్నితాల సుందరి

## మూలాలు
# వాసిరెడ్డి శ్రీకృష్ణ

| వాసిరెడ్డి శ్రీకృష్ణ |
| --- |
| దస్త్రం:Dr. Vasireddi Srikrishna.jpgడాక్టర్ వి.ఎస్.కృష్ణ |
| జననం | 1902 అక్టోబరు 8 గుంటూరు జిల్లా, పెదపాలెం గ్రామం |
| మరణం | 1961 ఫిబ్రవరి 16 |
| వృత్తి | ఆంధ్ర విశ్వ విద్యాలయ ఉపాధ్యక్షులు |
| క్రియాశీలక సంవత్సరాలు | 1949 - 1961 |
| తల్లిదండ్రులు | వాసిరెడ్డి శ్రీరాములు, వీరమ్మ |

**డాక్టర్ వి.ఎస్.కృష్ణ** గా పేరుపొందిన **వాసిరెడ్డి శ్రీకృష్ణ** (అక్టోబరు 8, 1902 - ఫిబ్రవరి 16, 1961) ఆర్థిక శాస్త్రవేత్త, విద్యావేత్త ఆంధ్రా విశ్వవిద్యాలయ సంచాలకులు.

## జననం, విద్య

వాసిరెడ్డి శ్రీకృష్ణ గుంటూరు జిల్లా, తెనాలి తాలూకా పెదపాలెం గ్రామంలో శ్రీరాములు, వీరమ్మ దంపతులకు 1902 అక్టోబరు 8

తేదీన జన్మించారు. ఉన్నత విద్యాభ్యాసం కోసం లండన్ వెళ్ళి, ఆక్స్ ఫర్డ్ విశ్వవిద్యాలయంలో అర్థశాస్త్రం ప్రత్యేక విషయంగా బి.ఎ. పట్టభద్రులయ్యారు. అక్కడ సర్వేపల్లి రాధాకృష్ణ, ఆచార్య ఎన్.జి,రంగా గారు వీరి సహధ్యాయులు.

## విద్యారంగ సేవ

1927 భారతదేశం తిరిగివచ్చి ఇంపీరియల్ బ్యాంకులో కొంతకాలం పనిచేశారు. అప్పటి మద్రాసు ముఖ్యమంత్రి కుమారస్వామిరాజా కు కార్యదర్శిగా పనిచేశారు. 1932లో తనకు ఇష్టమైన విద్యారంగంలో పనిచేయాలని సంకల్పించి, ఆంధ్ర విశ్వకళాపరిషత్ లో అర్థశాస్త్ర ఉపన్యాసకులుగా ప్రవేశించారు. బంగారం ప్రమాణాన్ని గురించి పరిశోధనలు చేసి, వియన్నా వెళ్ళి, అక్కడ రెండేళ్ళు పరిశోధన విద్యార్థిగా పనిచేసి, వియన్నా విశ్వవిద్యాలయం నుంచి డాక్టరేట్ పట్టా పొందారు. తిరిగి వచ్చి, ఆంధ్ర విశ్వవిద్యాలయంలో వార్డెనుగా, రిజిస్ట్రారుగా పనిచేసి, 1942లో కొత్తగా ఏర్పాటుచేసిన అర్థశాస్త్ర పీఠానికి అధ్యక్షులుగా నియమితులై, విశ్వవిద్యాలయ కళాశాల ప్రిన్సిపల్ అయ్యారు.

దస్త్రం:Acharya Ranga-and his Friends-1926.jpgఆక్స్ ఫర్డ్ విశ్వవిద్యాలయంలో తెలుగువారు - **1926,** కూర్చ్చున్నవారు ఎడమ నుండి: సర్వేపల్లి రాధాకృష్ణ,కె,వి గోపాలస్వామి, శ్రీమతి భారతీదేవి రంగా, లింగం వీరభద్రయ్య చౌదరి, మురారి నిలుచున్నవారు ఎడమనుండి: ఒ.పుల్లారెడ్డి, వాసిరెడ్డి శ్రీకృష్ణ, ఎన్. జి.రంగా, వి.వి.చౌదరి
### ఆంధ్ర విశ్వ విద్యాలయ ఉపాధ్యక్షులు

1949లో ఆంధ్ర విశ్వ కళాపరిషత్ సెనేట్ కృష్ణను విశ్వవిద్యాలయ మూడోవ ఉపాధ్యక్షులుగా ఎన్నుకున్నారు. వీరు ఆ పదవిలో 11 సంవత్సరాలు ఉండి విశ్వవిద్యాలయ అభివృద్ధికి నిర్విరామ కృషి చేశారు. ఇంజనీరింగు, సముద్రశాస్త్ర, గనుల, ధాతు విజ్ఞాన శాస్త్రాలలో నూతన కోర్సులు ప్రవేశపెట్టారు. పరమాణు విజ్ఞాన శాఖకు రూపురేఖలు దిద్దారు.

వీరు 1957లో ఇంటర్ యూనివర్సిటీ బోర్డ్ ఆఫ్ ఇండియాకు అధ్యక్షులయ్యారు. అర్థ శాస్త్రవేత్తగా వీరు అంతర్జాతీయ వాణిజ్యం, బ్రిటన్ ఉడ్స్ ఒడంబడిక, ఆ తర్వాత ఏర్పాటు చేయబడిన ద్రవ్యనిధి మొదలగు విషయాలలో ప్రామాణికులు.

వీరు రచించిన "బ్రిటన్ ఉడ్స్ అండ్ ఆఫ్టర్" అనే గ్రంథం ఇండియన్ కౌన్సిల్ ఆఫ్ వరల్డ్ ఎఫైర్స్ సంస్థచే ప్రకటించబడింది.

## మరణం

వాసిరెడ్డి శ్రీకృష్ణ గారు1961లో యూనివర్సిటీ గ్రాంట్స్ కమిషన్ (యు.జి.సి.) ఛైర్మన్ గా నియమితులై అనతికాలంలోనే ఆ పదవి నిర్వహిస్తూ 1961 సంవత్సరం ఫిబ్రవరి 16 తేదీన పరమపదించారు.

విశ్వవిద్యాలయ గ్రంథాలయానికి తన గ్రంథసంచయాన్ని బహూకరించి పెంపొందించారు. ఆ గ్రంథాలయాన్ని ఇతని స్మారకంగా "**వి.ఎస్.కృష్ణ గ్రంథాలయము"**గా చేయడం జరిగింది.

1968 లో వీరి సేవలకు గుర్తింపుగా ' **డాక్టర్ వి.యస్. కృష్ణ ప్రభుత్వ డిగ్రి కళాశాల** ' విశాఖపట్నంలో స్థాపించారు.

## మూలాలు

* 20వ శతాబ్ది తెలుగు వెలుగులు, పొట్టి శ్రీరాములు తెలుగు విశ్వవిద్యాలయం, హైదరాబాదు, 2005.

## బయటి లింకులు

* డా.వి.ఎస్.కృష్ణ, ఆయన సతీమణి చిత్రము (1950వ దశకము)
# అల్లు భానుమతి

|  |
| --- |
| అల్లు భానుమతి |
|

---

ఎమ్మెల్యే
 |
| **అధికారంలో ఉన్న వ్యక్తి** |
| **అధికార ప్రారంభం** 1985 - 1989
 |
| ముందు
 | గ్రంధి మాధవి
 |
| తరువాత
 | ఈటి విజయలక్ష్మి
 |
| నియోజకవర్గం
 | విశాఖపట్నం - I
 |
|

---

వ్యక్తిగత వివరాలు
 |

---

 |
| రాజకీయ పార్టీ
 |  వైఎస్సార్ కాంగ్రెస్ పార్టీ
 |
| ఇతర రాజకీయ పార్టీలు
 | తెలుగుదేశం పార్టీ, జనసేన పార్టీ
 |
| వృత్తి
 | రాజకీయ నాయకురాలు
 |

**అల్లు భానుమ‌తి** ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె 1985లో జరిగిన అసెంబ్లీ ఎన్నికల్లో విశాఖపట్నం - I శాసనసభ నియోజకవర్గం నుండి ఎమ్మెల్యేగా గెలిచింది.

### విద్యా వివరాలు

---

ఆంధ్ర విశ్వవిద్యాలయం నుండి పోస్ట్ గ్రాడ్యుయేట్ MA (పబ్లిక్ అడ్మినిస్ట్రేషన్) & M. Ed (మాస్టర్ ఇన్ ఎడ్యుకేషన్)

## రాజకీయ జీవితం

అల్లు భానుమ‌తి తెలుగుదేశం పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1985లో జరిగిన ఆంధ్రప్రదేశ్ అసెంబ్లీ ఎన్నికల్లో విశాఖపట్నం - I నుండి టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి పాలూరి శేషమాంబ పై 9038 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికైంది. ఆమె ఆ తరువాత విశాఖపట్నం జిల్లా డీసీసీబి చైర్‌పర్సన్‌గా పని చేసింది. భానుమతి ఫిబ్రవరి 2019లో జనసేన పార్టీలో చేరింది, ఆమె మాడుగుల నియోజకవర్గం టికెట్‌ ఆశించి దక్కకపోవడంతో 2019లో జరిగిన అసెంబ్లీ ఎన్నికల్లో స్వతంత్ర అభ్యర్థిగా పోటీ చేసి ఓడిపోయింది. అల్లు భానుమ‌తి 2020లో వైఎస్సార్ కాంగ్రెస్ పార్టీలో చేరింది.

## మూలాలు